**Transit Customin piinalliset kestävyystestit: 10 vuoden käyttöä vastaavat testit 180 päivässä**

* Vuoden 2013 Kansainvälinen Vuoden Pakettiauto -tunnustuksen saanut täysin uusi Transit Custom on käynyt läpi kaikkien aikojen laajimmat kestävyystestit; niillä simuloitiin 10 vuoden äärimmäinen käyttö vain kuudessa kuukaudessa
* Yli 150 ammattimaista testikuljettajaa, suurasiakasta ja Fordin insinööriä on ajanut autolla 5 miljoonaa kilometriä olosuhteissa, joissa lämpötila on vaihdellut -40oC:sta +40oC:een. Lisäksi auto on altistettu korroosiota aiheuttaviin suola- ja mutakylpyihin.
* Transit Customilla vedettiin täyteen lastattua perävaunua tauotta kuuden kuukauden ajan, ajettiin maksiminopeutta kaksi kuukautta ja kahdeksikkoa kuukauden ajan; näiden seurauksena autoon tehtiin yli 100 merkittävää parannusta

**Helsinki, 26.2.2013 –** Fordin Transit-insinöörit ovat tunnettuja hyötyajoneuvoja kohtaan tuntemastaan intohimosta.

Yli 150 ammattimaista testikuljettajaa ja heidän lisäkseen joukko suurasiakkaita ja Fordin omia insinöörejä vei Transit Customin läpi testiohjelman, johon kuului 5 miljoonaa raskasta kilometriä. Testeillä simuloitiin erittäin vaativa auton 10 vuoden elinkaari kuudessa kuukaudessa. Auto altistettiin myös erittäin suurille lämpötilan vaihteluille ja korroosiota aiheuttaviin suola- ja mutakylpyihin.

“Monikaan ei usko, mihin kaikkeen tämä auto on joutunut”, kertoo Barry Gale (Chief Engineer, Commercial Vehicles, Ford of Europe). “Rasitimme autoa sen kestokyvyn rajoille.”

Ford analysoi 600 tositoimissa olleen Transitin käyttöä. Autoilla ajettiin yhteensä yli 10 miljoonaa kilometriä seitsemässä eri maassa. Tällä tavoin pystyttiin samaan tietoa auton kestävyydestä. Normaalisti kymmenen vuoden aikana ajetaan noin 240 000 kilometriä.

Testit tehtiin Fordin Belgian Lommelissa sijaitsevalla testiradalla, jossa on mahdollista testata autoja 30 eri tavalla, muun muassa peräkärryn kanssa, joka on yksi niistä haasteista, joilla voidaan simuloida auton 10 vuoden elinkaari kuudessa kuukaudessa.

Esimerkkejä testeistä:

* Moottoritienopeus: ajoa maksiminopeudella tauotta kahden kuukauden ajan
* Kahdeksikko: ajoa kahdeksikon muotoisella radalla tauotta kuukauden ajan
* Alustan kestävyys: törmääminen 140 mm:n korkeeseen reunakivetykseen 60 kilometrin tuntivauhdilla
* Kuopat ja töyssyt: kuoppaisen ja töyssyisen radan läpi ajaminen 5 200 kertaa 70 kilometrin tuntinopeudella
* Korroosion esto: ajaminen soratiellä läpi suola- ja mutakylpyjen sekä kosteudelle altistaminen 3 kuukauden ajan

Kehitystyön aikana Transit Customin prototyypit altistettiin myös äärimmäisiin lämpötiloihin. Kuuminta oli Dubaissa, +40oC, ja kylmintä Suomessa, -40oC. Suurasiakkaat ajoivat suurimman osan testikilometreistä.

Laboratorio-olosuhteissa 2.2 Duratorq TDCi -dieselmoottorilla varustettu Transit Custom altistettiin 46 päivän ajan täysin kuormattuna tauottomaan kaupunkiajoon osana kymmenien tuhansien tuntien moottoritestausta. Näin kymmenen vuoden kulutusta vastaava komponenttien simuloitu testaaminen voitiin toteuttaa 30 päivässä.

Ford tunnisti yli 100 sellaista muutostyötä, jotka sen piti tehdä autoon testiohjelman perusteella. Niitä olivat esimerkiksi moottorin kannattimien ja helmapeltien vahvistaminen. Testien tuloksia hyödynnetään myös myöhemmin tänä vuonna markkinoille tulevissa Ford Transiteissa ja Transit Connecteissa.

“Auton rääkkääminen auttoi meitä saamaan aikaan vahvemman ja kestävämmän ajoneuvon. Tulokset ovat osoitus luotettavuudesta, olipa asiakkaan käyttötarkoitus autolle mikä tahansa”, Gale lisää.

Täysin uusi Ford Transit Custom sai ensimmäisenä autona segmentissään täydet viisi tähteä Euro NCAP:n törmäystesteissä. Sen myynti on jo alkanut Euroopassa.

# # #

Ford Motor Company

Ford Motor Company on globaali autonvalmistaja, jonka pääkonttori sijaitsee Dearbornissa, Michiganissa ja jonka autoja myydään kaikissa kuudessa maanosassa. Yhtiössä työskentelee noin 171 000 henkilöä ja sillä on 65 tehdasta eri puolilla maailmaa. Yhtiön automerkkejä ovat Ford ja Lincoln. Yhtiö tarjoaa myös rahoituspalveluita, joita varten on olemassa oma yhtiö, Ford Motor Credit Company. Lisätietoja Fordista ja sen tuotteista löytyy osoitteesta [www.ford.com](http://www.ford.com)

Euroopan Ford valmistaa, myy ja huoltaa Ford-autoja 50 markkina-alueella. Sen palveluksessa työskentelee noin 47 000 henkilöä ja yhteisyritykset mukaan lukien noin 69 000 henkilöä. Euroopassa toimii myös Ford Motor Credit Company ja Ford Customer Service Division sekä 24 tuotantolaitosta, joista 15 on Fordin omia tai enemmistöomistuksessa ja 9 yhteisomistuksessa muiden toimijoiden kanssa. Ensimmäiset Ford-autot tuotiin Eurooppaan vuonna 1903 - samana vuonna, jolloin Ford Motor Company perustettiin. Tuotanto Euroopassa aloitettiin vuonna 1911.

**Lisätiedot:** Riitta Salin

 Oy Ford Ab

 (09) 351 700

 rsalin1@ford.com

|  |
| --- |
|  |